As zerbrochane Radl weist auf de heilige Katharina vo Alexandrien hi, de seit iwa 100 Joar ois Moarktheilige varehrt wead und im oidn Woppn de Schuidhoiterin gwen is. Da Foika erinnert an de weltliche Herrschaft vo de Foikastoana Grafn iwa Prean und de Abtstaab af de kirchliche Obrigkeit vom Augustiner-Chorherrnstift Herrnchiemsee. De Pröpst vo Herrnchiemsee ois Archidiakone vo Cheamsee und Soizburg fiarn ois oanzige Prälatn in Bayern zwoa Abtstaab im Woppn.